ΓΡΑΠΤΗ ΕΡΩΤΗΣΗ E-2171/02

υποβολή: Paulo Casaca (PSE) προς την Επιτροπή

(18 Ιουλίου 2002)

Θέμα: Ανταγωνισμός στην γεωργική παραγωγή των Αζορών μέσω του προγράμματος Poseima

Δυνάμει του Παραρτήματος ΙΙ του Κανονισμού (ΕΚ) αριθ. 1453/2001(1), η Αυτόνομη Περιφέρεια της Μαδέρας έχει δικαίωμα να εισάγει πολλά είδη διατροφής απαλλαγμένα από τους ισχύοντες δασμούς εισαγωγής ή με

ειδικό καθεστώς εφοδιασμού, συγκεκριμένα δε προϊόντα όμοια με αυτά που παράγονται στις Αζόρες, όπως ζάχαρη, γάλα και κρέας,πό τον όρον ότι τα προϊόντα αυτά δεν θα επανεξάγονται· η παράγραφος όμως 5 του άρθρου 3 του Κανονισμού (ΕΚ) αριθ. 1453/2001 προβλέπει κάποιες εξαιρέσεις.

Σύμφωνα με την τελευταία αυτή εξαίρεση, η απαγόρευση επανεξαγωγής δεν εφαρμόζεται στις ροές συναλλαγών μεταξύ Αζορών και Μαδέρας.

Δυνάμει της διατάξεως αυτής, διατίθενται στην αγορά των Αζορών σε τιμές ασυναγώνιστες προϊόντα που εισάγονται από την Αυτόνομη Περιφέρεια της Μαδέρας δυνάμει του προαναφερθέντος κανονισμού, για αυτό και ζητείται από την Επιτροπή να διευκρινίσει εάν προέβη στην τροποποίηση της παραγράφου 5 του τρίτου άρθρου του κανονισμού Poseima έχοντας κατά νούν αυτόν τον στόχο.

Εάν όμως δεν ήταν αυτός ο στόχος της, δεν θεωρεί η Επιτροπή απαραίτητο να διευκρινίσει ποιός είναι ο στόχος της και να εμποδίσει, στο πλαίσιο των εξουσιών της, τον αθέμιτο ανταγωνισμό στα γεωργικά προϊόντα των Αζορών, θεσπίζοντας εκτελεστικούς κανονισμούς·

Δεν θεωρεί η Επιτροπή ότι η χρησιμοποίηση του προγράμματος Poseima για να τεθεί σε μειονεκτική θέση η Αυτόνομη Περιφέρεια των Αζορών, σε σχέση με τη θέση που θα είχε εάν εφαρμόζοντο άμεσα οι γενικές διατάξεις της Συνθήκης, είναι αντίθετη και στο πνεύμα και στο γράμμα της παραγράφου 2 του άρθρου 299·

(1) ΕΕ L 198 της 21.7.2001, σ. 26.

Συμπληρωματική απάντησητου κ. Fischler εξ ονόματος της Επιτροπής

(15 Οκτωβρίου 2002)

Ο κανονισμός (ΕΚ) αριθ. 1453/2001 του Συμβουλίου στης 28ης Ιουνίου 2001 περί ειδικών μέτρων, όσον αφορά ορισμένα γεωργικά προϊόντα,πέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 (Poseima)(1) ορίζει ότι στις ροές συναλλαγών μεταξύ των Αζορών και της Μαδέρας δεν εφαρμόζεται η απαγόρευση επανεξαγωγής ή εκ νέου αποστολής που εφαρμόζεται στα προϊόντα με τα οποία εφοδιάζονται αυτές οι δύο περιοχές στο πλαίσιο του ειδικού καθεστώτος εφοδιασμού που θεσπίζεται από τον προαναφερόμενο κανονισμό.

Η προαναφερόμενη διάταξη εισήχθη από το Συμβούλιο, κατόπιν αιτήσεως των πορτογαλικών αρχών(2), για να μπορέσει ναπάρξει ένα εμπορικό ρεύμα των προϊόντων που αποτελούν αντικείμενο του ειδικού καθεστώτος εφοδιασμού μεταξύ των περιοχών των Αζορών και της Μαδέρας.

Σύμφωνα με τις πληροφορίες που έχει λάβει η Επιτροπή, μειωμένες ποσότητες προϊόντων πουπάγονται στο ειδικό καθεστώς εφοδιασμού, από τις οποίες 50 τόνοι λευκής ζάχαρης, επανεξήχθησαν από τη Μαδέρα στις Αζόρες τον Ιούνιο του 2002.

Η Επιτροπή παρακολουθεί με προσοχή την εξέλιξη αυτών των νέων ροών συναλλαγών και θα θεσπίσει, εάν παραστεί ανάγκη, όλα τα αναγκαία μέτρα για την τήρηση της βούλησης του Συμβουλίου και για τη διασφάλιση των τοπικών προϊόντων στις εξόχως απομακρυσμένες περιφέρειες βάσει του άρθρου 299 παράγραφος 2 της συνθήκης (ΕΚ) και του κανονισμού (ΕΚ) αριθ. 1453/2001.

(1) ΕΕ L 198 της 21.7.2001.

(2) Το κείμενο κανονισμού που προτάθηκε από την Επιτροπή (ΕΕ C 96 E της 27.3.2001) δεν περιελάμβανε την εν λόγω διάταξη.